钦定古今图书集成/明伦汇编/氏族典/第276卷 > 王以旗
## 钦定古今图书集成/明伦汇编/氏族典/第276卷 > 王以旗

按《明外史王以旗传》：“以旗字士招，江宁人。正德六年
进士。除上高知县，征授御史，出按河南。世宗即位，欲
加兴献帝皇号，以旗抗言不可。累迁兵部右侍郎，兼
右佥都御史，总理河漕。逾年，拜南京右都御史，召为
工部尚书，改左都御史，代陈经为兵部尚书。三边总
督曾铣议复河套，大学士夏言主之，数下优旨奖铣”，
令以旗集廷臣议。以旗等力主铣议。议上，帝意忽变，
严旨咎铣，令再议。以旗等惶恐，尽反前说。帝逮铣，令
以旗代之。在镇六年，加官至太子太保。卒，谥《襄敏》。